
ДО 

ПРЕДСЕДАТЕЛЯ
ОБЩИНСКИ СЪВЕТ

БУРГАС

ДОКЛАДНА ЗАПИСКА 

ОТ 
ЙОРДАНКА АНГЕЛОВА БЕНОВА-АНАНИЕВА 

за   КМЕТ НА ОБЩИНА БУРГАС, съгласно Заповед №3480/18.11.2019г.

ОТНОСНО: Избор на представител на Общински съвет –Бургас, в процедурата по възлагане на обществен превоз на пътници по автобусни линии от областната и републиканската транспортни схеми, квота на Община Бургас.

Уважаеми ОБЩИНСКИ СЪВЕТНИЦИ,

Моля, на основание чл. 64, ал. 7 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, да разгледате настоящата докладна записка на насроченото за 27.11.2019 г. заседание на Общински съвет – Бургас. 

Мотивите за неотложност са свързани с необходимостта от довършване на обявената процедура по избор на изпълнител/и за извършване на обществен превоз на пътници по линиите на областната транспортна схема и обявяване на процедура по избор на изпълнител по линиите от  републиканската транспортна схема, след получаване на разрешение от Изпълнителна агенция  Автомобилна администрация.
На свое заседание, Общински съвет Бургас взе решение, да се проведат  процедури по реда на Закона за обществените поръчки за възлагане на обществен превоз на пътници по линиите от областната и републиканската транспортни схеми,  квота на Община Бургас и избра       г-жа Димитринка Иванова Буланова- Митрева, общински съветник, член на Постоянната комисия по транспорт и морско дело, за представител на Общински съвет в провеждането на процедурите (протокол №18/25.10.2016г. на Общински съвет Бургас). В изпълнение на цитираното решение се обяви Обществена поръчка с предмет: „Възлагане на обществен превоз на пътници по автобусни линии от Областна транспортна схема  от квотата на Община Бургас по обособени позиции“, по която постъпиха оферти. Комисията назначена със Заповед на Кмета, отвори и оповести внесените оферти на 22.08.2019г. и приключи своята работа с изготвяне на Протокол, който е публикуван на интернет страницата на Община Бургас, в раздел „Профил на купувача“, съгласно изискванията на Закона за обществените поръчки. 
Поради изтичане мандата на включеният в комисията общински съветник, комисията е в невъзможност да продължи работата си, поради което е необходимо да бъде избран нов представител на Общински съвет Бургас.  За продължаване работата на комисията и определяне на изпълнител е необходимо решението да влезне  в сила своевременно, което обосновава допускане на предварителното му изпълнение  на основание чл.60, ал.1 от Административно процесуалния кодекс.

Предвид изложеното, на основание чл. 21, ал.1, т. 23 от ЗМСМА, предлагам на  Общински съвет - Бургас да вземе следното 
РЕШЕНИЕ:
1.Избира………………………….за представител на Общински съвет в Комисията по провеждането на процедура за възлагане на обществен превоз по линиите на областната и републиканската транспортни схеми на мястото на  избрания с Решение на Общински съвет Бургас, по т.3 от Протокол №18 от 25.10.2016г., член от Постоянната комисия по Транспорт и морско дело.
2.На основание чл. 60, ал.1 от Административно- процесуалния кодекс  допуска предварително изпълнение на настоящото решение, предвид осигуряване на възможност за продължаване работата по избор на изпълнител/и на превозите по линиите от областната и републиканската транспортни схеми – квота Община Бургас.
С уважение,

ЙОРДАНКА АНГЕЛОВА БЕНОВА-АНАНИЕВА 

за   КМЕТ НА ОБЩИНА БУРГАС, съгл. Заповед №3480/18.11.2019г.

